CELEX: 62011CA0616
Language: da
Date: 2014-04-09 00:00:00
Title: Sag C-616/11: Domstolens dom (Femte Afdeling) af 9. april 2014 — T-Mobile Austria GmbH mod Verein für Konsumenteninformation (anmodning om præjudiciel afgørelse fra Oberster Gerichtshof — Østrig) (Direktiv 2007/64/EF — betalingstjenester — artikel 4, nr. 23) — begrebet »betalingsinstrument«  — overførselsordrer via netbank og ved anvisning i papirform — artikel 52, stk. 3 — betalingsmodtagerens ret til at opkræve et gebyr hos betaleren for brugen af et betalingsinstrument — medlemsstaternes beføjelse til at udstede et generelt forbud — kontrakt mellem en mobiltelefonioperatør og privatpersoner)

10.6.2014   
            
            
               DA
            
            
               Den Europæiske Unions Tidende
            
            
               C 175/4
            
         Domstolens dom (Femte Afdeling) af 9. april 2014 — T-Mobile Austria GmbH mod Verein für Konsumenteninformation (anmodning om præjudiciel afgørelse fra Oberster Gerichtshof — Østrig)
   (Sag C-616/11) (1)
   
   ((Direktiv 2007/64/EF - betalingstjenester - artikel 4, nr. 23) - begrebet »betalingsinstrument« - overførselsordrer via netbank og ved anvisning i papirform - artikel 52, stk. 3 - betalingsmodtagerens ret til at opkræve et gebyr hos betaleren for brugen af et betalingsinstrument - medlemsstaternes beføjelse til at udstede et generelt forbud - kontrakt mellem en mobiltelefonioperatør og privatpersoner))
   2014/C 175/04
   Processprog: tysk
   
      Den forelæggende ret
   
   Oberster Gerichtshof
   
      Parter i hovedsagen
   
   
      Sagsøger: T-Mobile Austria GmbH
   
      Sagsøgt: Verein für Konsumenteninformation
   
      Sagens genstand
   
   Anmodning om præjudiciel afgørelse — Oberster Gerichtshof — fortolkning af artikel 4, nr. 23), og artikel 52, stk. 3, i Europa-Parlamentets og Rådets direktiv 2007/64/EF af 13. november 2007 om betalingstjenester i det indre marked og om ændring af direktiv 97/7/EF, 2002/65/EF, 2005/60/EF og 2006/48/EF og om ophævelse af direktiv 97/5/EF (EFT L 319, s. 1) — anvendelsesområde — begrebet »betalingsinstrument« — national lovgivning, der indeholder et almindeligt forbud mod opkrævning af gebyrer for anvendelse af et betalingsinstrument — kontraktforholdet mellem en mobiltelefonoperatør og privatpersoner — betaling med underskrevet betalingsanvisning i papirformat, med en papirbaseret betalingsprocedure eller med en elektronisk betalingsprocedure
   
      Konklusion
   
   
               1)
            
            
               Artikel 52, stk. 3, i Europa-Parlamentets og Rådets direktiv 2007/64/EF af 13. november 2007 om betalingstjenester i det indre marked og om ændring af direktiv 97/7/EF, 2002/65/EF, 2005/60/EF og 2006/48/EF og om ophævelse af direktiv 97/5/EF skal fortolkes således, at den finder anvendelse i forbindelse med brugen af et betalingsinstrument i et kontraktforhold mellem en mobiltelefonioperatør som betalingsmodtager og dennes privatkunde som betaler.
            
         
               2)
            
            
               Artikel 4, nr. 23), i direktiv 2007/64 skal fortolkes således, at såvel en procedure for udstedelse af en overførselsordre, der hviler på en af betaleren underskrevet betalingsanvisning, som en procedure for udstedelse af overførselsordrer via netbank udgør betalingsinstrumenter som omhandlet i denne bestemmelse.
            
         
               3)
            
            
               Artikel 52, stk. 3, i direktiv 2007/64 skal fortolkes således, at den overlader medlemsstaterne en beføjelse til generelt at forbyde betalingsmodtagere at opkræve gebyrer hos betaleren for brugen af ethvert betalingsinstrument, for så vidt som den nationale lovgivning i sin helhed tager hensyn til behovet for at øge konkurrencen og brugen af effektive betalingsinstrumenter, hvilket det tilkommer den forelæggende ret at efterprøve.
            
         
      (1)  EUT C 73 af 10.3.2012.